Nafarroako Parlamentuko Mahaiak, 2021eko otsailaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, udalen eta Nasuvinsaren arteko lankidetza-sistemaren bidez garatuko diren hirigintza-jarduketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko otsailaren 15ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Parlamentari honek eginiko galderari erantzunez (espediente-zenbakia: 10-20/PES-00193), Nafarroako Gobernuak honako hau zehaztu zuen:

“Nasuvinsak aurreikusita dauka beste toki entitate batzuekin hitzarmenak sinatzea, 'lankidetza' sistemaren bidez gara daitezen. Hain zuzen, gaur egun badira zenbait hirigintza-ekimen jada udalen eta Nasuvinsaren artean aztertu direnak sistema horren bitartez, eta beren garapen-akordioak noiz sinatuko zain daude”.

Aurrekoa ikusirik, foru parlamentari honek hauxe jakin nahi du:

• Jadanik sinaturiko edo aztertuak bai baina sinatzeko dauden jarduketen zerrenda, udalen eta Nasuvinsaren arteko “lankidetza” sistemaren bitartezkoak, eta hirigintza-ekimenen mota (etxebizitza-urbanizazioa, industrialde-urbanizazioa edo bestelako jarduketak).

Iruñean, 2021eko otsailaren 11n

Foru parlamentaria: Maiorga Ramírez Erro